# กฎกระทรวง
## แบ่งส่วนราชการกรมสนับสนุนบริการสุขภาพ
### กระทรวงสาธารณสุข
#### พ.ศ. ๒๕๖๓

อาศัยอำนาจตามความในมาตรา ๘ ฉ แห่งพระราชบัญญัติระเบียบบริหารราชการแผ่นดิน
พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๔)
พ.ศ. ๒๕๔๓ รัฐมนตรีว่าการกระทรวงสาธารณสุขออกกฎกระทรวงไว้ว่าดังต่อไปนี้

**ข้อ 1** ให้ยกเลิกกฎกระทรวงแบ่งส่วนราชการกรมสนับสนุนบริการสุขภาพ กระทรวงสาธารณสุข
พ.ศ. ๒๕๕๒

**ข้อ 2** ให้กรมสนับสนุนบริการสุขภาพ มีภารกิจเกี่ยวกับการสนับสนุนหน่วยบริการสุขภาพทุกระดับให้มีประสิทธิภาพในการดูแลสุขภาพของประชาชน โดยส่งเสริมและสนับสนุนระบบคุ้มครองประชาชนด้านบริการสุขภาพ ส่งเสริมและพัฒนามาตรฐานสถานประกอบการเพื่อสุขภาพ รวมทั้งการพัฒนาการมีส่วนร่วมของประชาชนและองค์กรภาคเอกชนเพื่อการบริการสุขภาพ อันจะทำให้ประชาชนมีสุขภาพที่ดี สามารถพิทักษ์สิทธิและเข้าถึงบริการสุขภาพที่มีคุณภาพได้มาตรฐาน โดยให้มีหน้าที่และอำนาจดังต่อไปนี้

(๑) ดำเนินการตามกฎหมายว่าด้วยการประกอบโรคศิลปะ กฎหมายว่าด้วยสถานพยาบาล กฎหมายว่าด้วยการคุ้มครองเด็กที่เกิดโดยอาศัยเทคโนโลยีช่วยการเจริญพันธุ์ทางการแพทย์ และกฎหมายอื่น ๆ เกี่ยวกับโรงพยาบาล

(๒) พัฒนาระบบและกลไก เพื่อให้มีการดำเนินการบังคับใช้กฎหมายที่อยู่ในความรับผิดชอบให้เกิดผลสำเร็จแก่ราชการและประชาชน

(๓) ส่งเสริมและสนับสนุนสถานพยาบาลหรือสถานประกอบการเพื่อสุขภาพ ให้มีคุณภาพได้มาตรฐาน และพัฒนาการเป็นศูนย์กลางอุตสาหกรรมบริการสุขภาพย่อย

(๔) ส่งเสริม สนับสนุน และพัฒนามาตรฐานด้านสุขศึกษา มาตรฐานด้านอาคารสถานที่ สถาปัตยกรรมด้านสาธารณสุข และมาตรฐานครุภัณฑ์ทางการแพทย์และสาธารณสุข
(๕) ส่งเสริม สนับสนุน และพัฒนาการดำเนินการสุขศึกษาและการสารารณสุขมูลฐาน
(๖) ดำเนินการเกี่ยวกับงานด้านความช่วยเหลือ ความร่วมมือ และการประสานงานกับหน่วยงาน หรือองค์การต่าง ๆ ทั้งในประเทศและต่างประเทศ
(๗) ศึกษา วิเคราะห์ วิจัย พัฒนา และถ่ายทอดองค์ความรู้และเทคโนโลยีด้านระบบบริการ สุขภาพแก่องค์กรภาครัฐ ภาคเอกชน และองค์กรปกครองส่วนท้องถิ่น
(๘) ปฏิบัติการอื่นใดตามที่กฎหมายกำหนดให้เป็นหน้าที่และอำนาจของกรม หรือตามที่ รัฐมนตรีหรือคณะรัฐมนตรีมอบหมาย

ข้อ ๓ ให้แบ่งส่วนราชการกรมสนับสนุนบริการสุขภาพ ดังต่อไปนี้

(๑) สำนักงานเลขานุการกรม
(๒) กองกฎหมาย
(๓) กองแบบแผน
(๔) กองวิศวกรรมการแพทย์
(๕) กองสถานประกอบการเพื่อสุขภาพ
(๖) กองสถานพยาบาลและการประกอบโรคศิลปะ
(๗) กองสนับสนุนสุขาภาพภาคประชาชน
(๘) กองสุขศึกษา

ข้อ ๔ ในกรมสนับสนุนบริการสุขภาพ ให้มีกลุ่มตรวจสอบภายใน เพื่อทำหน้าที่หลักใน การตรวจสอบการดำเนินงานภายในกรม และสนับสนุนการปฏิบัติงานของกรม รับผิดชอบงานขึ้นตรง ต่อธิบดี โดยมีหน้าที่และอำนาจ ดังต่อไปนี้

(๑) ดำเนินการเกี่ยวกับการตรวจสอบด้านการบริหาร การเงิน และการบัญชีของกรม
(๒) ปฏิบัติตามร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย

ข้อ ๕ ในกรมสนับสนุนบริการสุขภาพ ให้มีกลุ่มพัฒนาระบบบริหาร เพื่อทำหน้าที่หลักในการพัฒนาการบริหารของกรมให้เกิดผลสัมฤทธิ์ มีประสิทธิภาพ และคุมค่า รับผิดชอบงานขึ้นตรงต่อธิบดี โดยมีหน้าที่และอำนาจ ดังต่อไปนี้

(๑) เสนอแนะและให้คำปรึกษาแก่อธิบดีเกี่ยวกับยุทธศาสตร์การพัฒนาระบบราชการภายในกรม

(๒) ติดตาม ประเมินผล และจัดทำรายงานเกี่ยวกับการพัฒนาระบบราชการภายในกรม
(๓) ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆ และหน่วยงานภายในกรม
(๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย

ข้อ 5 สำนักงานเลขานุการกรม มีหน้าที่และอำนาจ ดังต่อไปนี้
(๑) ดำเนินการเกี่ยวกับงานบริหารทั่วไปและปฏิบัติงานสารบรรณของกรม
(๒) ดำเนินการเกี่ยวกับงานช่วยอำนวยการและงานเลขานุการกรม
(๓) ดำเนินการเกี่ยวกับการเงิน การบัญชี การงบประมาณ การพัสดุ อาคาร สถานที่ และยานพาหนะของกรม
(๔) จัดทำระบบงานและบริหารทรัพยากรบุคคลของกรม
(๕) จัดทำและประสานแผนงาน แผนปฏิบัติการของกรมให้เกิดผลสัมฤทธิ์ตามเป้าหมายแนวทาง และแผนปฏิบัติการของกระทรวง รวมทั้งเร่งรัด ติดตาม และประเมินผลการปฏิบัติงานของหน่วยงานในสังกัดกรม
(๖) ติดต่อและประสานงานกับองค์การหรือน่วยางานต่าง ๆ ทั้งในประเทศและต่างประเทศ เกี่ยวกับความร่วมมือและความช่วยเหลือด้านบริการสุขภาพ
(๗) เป็นศูนย์ข้อมูลและเทคโนโลยีสารสนเทศของกรม
(๘) ดำเนินการเกี่ยวกับการประชาสัมพันธ์การปฏิบัติงาน และเผยแพร่กิจกรรมความรู้ความก้าวหน้า และผลงานของกรม
(๙) เสริมสร้างและพัฒนาด้านวินัย คุณธรรมและจริยธรรมแก่บุคลากรของกรม
(๑๐) พัฒนาและบริหารจัดการระบบการเตรียมความพร้อมรองรับภาวะฉุกเฉินให้แก่หน่วยบริการสุขภาพทุกระดับ
(๑๑) ดำเนินการอื่นใดที่มีได้กำหนดให้เป็นหน้าที่และอำนาจของส่วนราชการใดของกรม
(๑๒) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย

ข้อ 7 กองกฎหมาย มีหน้าที่และอำนาจ ดังต่อไปนี้

(๑) ดำเนินการเกี่ยวกับกฎหมายว่าด้วยการประกอบโรคศิลปะ กฎหมายว่าด้วยสถานพยาบาล กฎหมายว่าด้วยการคุ้มครองเด็กที่เกิดโดยอาศัยเทคโนโลยีช่วยการเจริญพันธุ์ทางการแพทย์ กฎหมายว่าด้วยการคุ้มครองผู้เสียภาษีอากร กฎหมายว่าด้วยการประเมินผลกระทบต่อสุขภาพ

(๒) พัฒนา แก้ไขเพิ่มเติม และปรับปรุงกฎหมายที่อยู่ในความรับผิดชอบของกรม รวมทั้งดำเนินการรับฟังความคิดเห็นของผู้ที่เกี่ยวข้องและวิเคราะห์ผลกระทบที่อาจเกิดขึ้นจากกฎหมายตลอดจนประเมินผลสัมฤทธิ์ของกฎหมายบรรดาที่อยู่ในหน้าที่และอำนาจของกรม

(๓) ให้คำปรึกษาและความเห็นทางกฎหมาย รวมทั้งเผยแพร่ความรู้ทางกฎหมายที่เกี่ยวข้อง

(๔) ดำเนินการเกี่ยวกับนิติกรรมและสัญญา งานที่เกี่ยวกับความรับผิดทางแพ่งและอาญา งานคดีปกครอง และงานคดีอื่นใดที่มิได้กำหนดให้เป็นหน้าที่ของส่วนราชการใดภายในกรมโดยเฉพาะ

(๕) พิจารณาวินิจฉัยข้อร้องเรียนตามกฎหมายที่อยู่ในความรับผิดชอบของกรมและกฎหมายอื่นที่เกี่ยวข้อง

(๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย

ข้อ ๘ กองแผน มีหน้าที่และอำนาจ ดังต่อไปนี้

(๑) ส่งเสริม สนับสนุน ควบคุม ดูแลให้อาคารสถานที่ของสถานบริการสุขภาพและหน่วยงานในสังกัดกระทรวงสาธารณสุขได้คุณภาพมาตรฐานด้วยการให้บริการทางวิชาการและวิชาชีพสถาปัตยกรรมและวิศวกรรมด้านการออกแบบ อำนวยการและควบคุมคุณภาพการก่อสร้างอาคารให้ได้มาตรฐานทางวิชาชีพสอดคล้องกับกฎหมายว่าด้วยการควบคุมอาคารและกฎหมายอื่นที่เกี่ยวข้อง

(๒) กำกับ ดูแล ติดตาม เฝ้าระวัง การเปลี่ยนแปลง และให้คำปรึกษาทางวิชาการและวิชาชีพสถาปัตยกรรมและวิศวกรรมด้านอาคารประเภทสถานพยาบาลและอาคารเกี่ยวเนื่องให้ได้มาตรฐานทางวิชาชีพ สอดคล้องกับกฎหมายว่าด้วยการควบคุมอาคารและกฎหมายอื่นที่เกี่ยวข้อง

(๓) วิเคราะห์ วิจัย กำหนดหลักเกณฑ์และมาตรฐาน รวมทั้งพัฒนาองค์ความรู้ด้านอาคารสถานที่ของสถานบริการสุขภาพและหน่วยงานในสังกัดกระทรวงสาธารณสุขให้ได้มาตรฐานทางวิชาชีพสอดคล้องกับกฎหมายว่าด้วยการควบคุมอาคารและกฎหมายอื่นที่เกี่ยวข้อง

(๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย

ข้อ ๙ กองวิศวกรรมการแพทย์ มีหน้าที่และอำนาจ ดังต่อไปนี้

(๑) ส่งเสริม สนับสนุน และพัฒนางานด้านวิศวกรรมการแพทย์ วิศวกรรมความปลอดภัย และวิศวกรรมสื่อสารให้กับสถานบริการสุขภาพตามมาตรฐานวิชาชีพและกฎหมายที่เกี่ยวข้อง
(๒) ส่งเสริม สนับสนุน และพัฒนาระบบการรับรองและดำเนินการสอบเทียบมาตรฐานของครุภัณฑ์ทางการแพทย์และการสาธารณสุขให้แก่หน่วยบริการสุขภาพ
(๓) พัฒนา ส่งเสริม จัดระบบวิศวกรรมการสื่อสาร สำหรับระบบบริการสุขภาพของประเทศ
(๔) พัฒนาบุคลากรของสถานบริการสุขภาพด้านวิศวกรรมการแพทย์ให้ได้มาตรฐาน
(๕) ศึกษา วิเคราะห์ วิจัย พัฒนา ผลิต และประเมินเทคโนโลยีทางวิศวกรรมการแพทย์และสาธารณสุข
(๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย

ข้อ ๑๐ กองสถานประกอบการเพื่อสุขภาพ มีหน้าที่และอำนาจ ดังต่อไปนี้
(๑) ดำเนินการตามกฎหมายว่าด้วยสถานประกอบการเพื่อสุขภาพและกฎหมายอื่นที่เกี่ยวข้อง
(๒) ส่งเสริมและพัฒนามาตรฐานสถานประกอบการเพื่อสุขภาพ ให้มีมาตรฐานตามที่กฎหมายกำหนด
(๓) พัฒนาระบบและเฝ้าระวังสถานประกอบการเพื่อสุขภาพ
(๔) ส่งเสริมและพัฒนามาตรฐานสถานประกอบการเพื่อสุขาภาพประดับสากลและเพิ่มขีดความสามารถในการแข่งขันในระดับสากล
(๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย

ข้อ ๑๑ กองสถานพยาบาลและการประกอบโรคศิลปะ มีหน้าที่และอำนาจ ดังต่อไปนี้
(๑) ดำเนินการตามกฎหมายว่าด้วยการประกอบโรคศิลปะ กฎหมายว่าด้วยสถานพยาบาล กฎหมายว่าด้วยการคุ้มครองเด็กที่เกิดโดยอาศัยเทคโนโลยีช่วยการเจริญพันธุ์ทางการแพทย์ และกฎหมายอื่นที่เกี่ยวข้อง
(๒) ส่งเสริม พัฒนา และกำหนดมาตรฐานที่เกี่ยวข้องกับสถานพยาบาล การประกอบโรคศิลปะ และการคุมครองเด็กที่เกิดโดยอาศัยเทคโนโลยีช่วยการเจริญพันธุ์ทางการแพทย์
(๓) พัฒนาระบบและเฝ้าระวังสถานพยาบาลและการประกอบโรคศิลปะ

(๔) พัฒนาระบบและเสริมสร้างความสัมพันธ์ที่ดีระหว่างผู้ให้บริการ และผู้รับบริการ
ด้านสุขภาพ
(๕) ประสานความร่วมมือ สนับสนุน และเจรจาตกลงการค้าด้านบริการสุขภาพระหว่างประเทศ
(๖) ส่งเสริมพัฒนาการเป็นศูนย์กลางบริการทางสุขภาพในระดับสากลเพื่อส่งเสริมเศรษฐกิจ
ของประเทศ
(๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับ
มอบหมาย
ข้อ ๑๒ กองสนับสนุนสุขภาพภาคประชาชน มีหน้าที่และอำนาจ ดังต่อไปนี้
(๑) พัฒนารูปแบบและดำเนินงานสาธารณะสุขมูลฐานเพื่อพัฒนาสุขภาพภาคประชาชน
(๒) พัฒนาศักยภาพ ส่งเสริมและสนับสนุนการมีส่วนร่วมขององค์กรปกครองส่วนท้องถิ่น
องค์กรชุมชน อาสาสมัครสาธารณสุข องค์กรภาคเอกชน และประชาชนในการจัดกิจกรรมส่งเสริม
สุขภาพ การป้องกันโรค และการดูแลสุขภาพด้วยตนเอง
(๓) ส่งเสริมและพัฒนาอาสาสมัคร องค์กรเอกชนในการพิทักษ์สิทธิด้านสุขภาพ
ของประชาชนและการมีส่วนร่วมพัฒนาสังคม
(๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับ
มอบหมาย
ข้อ ๑๓ กองสุขศึกษา มีหน้าที่และอำนาจ ดังต่อไปนี้
(๑) ส่งเสริม สนับสนุนการดำเนินงานสุขศึกษาในระบบทบริการสุขภาพแก่หน่วยงานที่เกี่ยวข้อง
ทั้งภาครัฐและเอกชน
(๒) พัฒนายุทธศาสตร์และพัฒนาสื่อเกี่ยวกับสุขศึกษาเพื่อให้มีการสื่อสารและการรณรงค์
ด้านสุขภาพที่มีประสิทธิภาพแก่หน่วยงานในสังกัดกระทรวงและหน่วยงานอื่น ๆ ที่เกี่ยวข้อง
(๓) พัฒนารูปแบบและกระบวนการสุขศึกษา เพื่อสนับสนุนความรอบรู้ด้านสุขภาพ
เพื่อการสร้างเสริมพฤติกรรมสุขภาพ
(๔) พัฒนาเครือข่ายของกลุ่มบุคคลและองค์กรต่าง ๆ ที่ดำเนินการด้านการสร้างเสริม
พฤติกรรมสุขภาพทั้งภาครัฐ ภาคเอกชน และประชาชนเพื่อให้เกิดการเรียนรู้และสนับสนุน
การดำเนินงานซึ่งกันและกัน

(๕) พัฒนาระบบและเฝ้าระวังพฤติกรรมสุขภาพ ข้อมูลข่าวสารที่กระทบด้านพฤติกรรมสุขภาพ รวมทั้งสื่อสารข้อมูลข่าวสารความรู้ด้านสุขภาพที่ถูกต้อง

(๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย

ให้ไว้ ณ วันที่ ๒๘ พฤษภาคม พ.ศ. ๒๕๖๓
อนุทิน ชาญวีรกูล
รัฐมนตรีว่าการกระทรวงสาธารณสุข

หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงการแบ่งส่วนราชการ
และหน้าที่และอำนาจของกรมสนับสนุนบริการสุขภาพ กระทรวงสาธารณสุข เพื่อให้สอดคล้องกับภารกิจ
ที่เพิ่มขึ้นและเหมาะสมกับสภาพของงานที่เปลี่ยนแปลงไป อันจะทำให้การปฏิบัติภารกิจตามหน้าที่และอำนาจ
มีประสิทธิภาพและประสิทธิผลยิ่งขึ้น จึงจำเป็นต้องออกกฎกระทรวงนี้